**Önk/6-4/2022.**

**J e g y z ő k ö n y v**

Készült Csongrád Város Roma Nemzetiségi Önkormányzata Képviselő-testületének **2022. június 13-án** */hétfőn/,* **15.00** órai kezdettel megtartott**4.** (*rendkívüli)* üléséről.

**Az ülés helye:** Városháza Tükörterme

**Jelen van:** Petrovics Sándor elnök, Seres Zoltánné elnökhelyettes, Kállai Dezsőné és Seres Natália képviselők,

a polgármesteri hivatal részéről: Dr. Juhász László jegyző, Szvoboda Lászlóné jegyzőkönyvvezető, a jegyzői iroda munkatársa.

**Napirend előtt:**

1./ Petrovics Sándor elnök köszönti a megjelent képviselőket, valamint a meghívott vendégeket.

Megállapítja, hogy az ülés határozatképes, mert a testület **4** tagja jelen van.

A testületi ülést megnyitja.

2./ Petrovics Sándor jegyzőkönyv-hitelesítőnek *Kállai Dezsőné* képviselőt javasolja, aki a jelölést elfogadja.

A testület 4 igen szavazattal, egyhangúlag *Kállai Dezsőné* képviselőt jelöli ki a jegyzőkönyv hitelesítésére.

3./ Petrovics Sándor az ülés napirendjére a kiküldött meghívó szerint, azzal a módosítással bocsátja szavazásra, hogy kéri napirendre venni Lakatos Attila képviselő lemondását.

A Képviselő-testület 4 igen szavazattal a következő határozatot hozza:

**13/2022. (VI. 13.)roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzatának Képviselő-testülete a 2022. június 13-ai rendkívüli ülésének napirendjét és tárgyalási sorrendjét a következők szerint állapítja meg:

1. Általános Iskolai Tanulmányi Ösztöndíjpályázat Szabályzatának módosítása

2. Lakatos Attila képviselő lemondása

3. Egyebek

**1. Általános Iskolai Tanulmányi Ösztöndíjpályázat Szabályzatának módosítása**

Dr. Juhász László jegyző elmondja, hogy Csongrád Város Roma Nemzetiségi Önkormányzata 2017-ben megalkotta a roma származású, csongrádi állandó lakóhellyel rendelkező, általános iskolai tanulók számára kiírt Tanulmányi Ösztöndíjpályázat Szabályzatát.

Igényként merült fel a testület tagjai részéről, hogy ezt a szabályzatot módosítani kellene annak érdekében, hogy minél több tanulót lehessen ösztöndíjban részesíteni, ezért az év végi tanulmányi eredmény átlagát csökkenteni szükséges.

*A testület tagjai megvitatják, mennyi legyen a tanulmányi átlag, illetve javaslatként elhangzott, hogy emeljék az ösztöndíj mértékét is.*

Petrovics Sándor elnök az elhangzottak alapján indítványozza, hogy az év végi tanulmányi eredmény átlagát 5,00-ről **4,00**-re csökkentsék, az ösztöndíj éves mértékét a korábbi 20.000 Ft-ról emeljék meg **30.000** Ft-ra. Javaslatát szavazásra bocsátja.

A képviselő-testület 4 igen szavazattal, egyhangúlag – minősített többséggel - a következő határozatot hozza:

**14/2022. (VI. 13.)roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzata Képviselő testülete megtárgyalta és a határozat 1. melléklete szerinti tartalommal, egységes szerkezetben elfogadja az Általános Iskolai Tanulmányi Ösztöndíjpályázat Szabályzatát.

Erről jegyzőkönyvi kivonaton értesítést kap:

1. a képviselő-testület tagjai
2. a gazdálkodási iroda

 *a 14/2022.(VI.13.)önkormányzati határozat 1.melléklete*

**Csongrád Város Roma Nemzetiségi Önkormányzata**

 **25/2017. (IX. 07.) roma nemzetiségi önkormányzati határozattal elfogadott**

**Általános Iskolai Tanulmányi Ösztöndíjpályázat Szabályzata**

*(14/2022.(VI. 13.)határozattal módosított*

*egységes szerkezetben)*

**I. A szabályzat célja**

(1) A szabályzat célja, hogy megállapítsa azokat az alapvető szabályokat, amelyek szerint a roma nemzetiségi önkormányzat (továbbiakban: önkormányzat) a kiemelkedő tanulmányi eredményt elért általános iskoláskorú roma fiatalok számára segítséget nyújt az alsó fokú oktatásban történő részvételhez.

**II. A szabályzat hatálya**

(1) Az önkormányzat ösztöndíjban részesítheti azon csongrádi roma származású magyar állampolgárt, gyermeket, aki az önkormányzat közigazgatási területén állandó lakóhellyel (a továbbiakban: lakóhely) rendelkezik, alsó fokú oktatási intézményben folytatja tanulmányait.

**III. Eljárási szabályok**

 (1) Jelen szabályzat alapján ösztöndíjban részesíthető azon tanuló, akinek az év végi tanulmányi eredménye 4,00 átlagot eléri.

(2) Pályázatot nyújthat be írásban az érintett tanuló törvényes képviselője (szülő/gyám), illetve az iskola minden év június 30. napjáig a Csongrád Város Roma Nemzetiségi Önkormányzatához (6640 Csongrád, Kossuth tér 7.). A pályázat benyújtható a mellékelt nyomtatványon is, amely elérhető Csongrád város honlapján, illetve a Nemzetiségi Önkormányzat irodájában. A pályázathoz csatolni kell az érintett évre vonatkozó bizonyítvány fénymásolatát.

(3) A pályázatokról az önkormányzat határozattal dönt. Kedvező elbírálás alapján a folyósítás feltétele a törvényes képviselővel kötött megállapodás, melyben a törvényes képviselő vállalja, hogy az ösztöndíj összegét a gyermek beiskolázására, taníttatására fordítja.

(4) Az ösztöndíjat az önkormányzat éves költségvetéséből finanszírozza. Az ösztöndíj egyösszegű folyósítására minden év augusztus 31. napjáig kerül sor.

**IV. Az ösztöndíj összege**

Az ösztöndíj éves mértéke gyermekenként legfeljebb 30.000,- Ft.

**V. Záró rendelkezés**

1. Ezen szabályzat az elfogadás napjával lép hatályba.
2. A Szabályzatot az elfogadás napjával egy időben az Önkormányzat Polgármesteri Hivatalának hirdetőtábláján közzé kell tenni és Csongrád város honlapján, a [www.csongrad.hu](http://www.csongrad.hu) oldalon.

Csongrád, 2022. június 13.

 Petrovics Sándor sk. Dr. Juhász László sk.

 elnök jegyző

**- - -**

**2. Lakatos Attila képviselő lemondása**

Petrovics Sándor elnök tájékoztatja a jelenlévőket, hogy Lakatos Attila, a roma nemzetiségi önkormányzat tagja, 2022. június 10. napjával lemondott képviselői mandátumáról. A lemondást írásban nyújtotta be. *(Jegyzőkönyv melléklete).*

*A Képviselő-testület a lemondást tudomásul veszi.*

Dr. Juhász László elmondja, hogy a megüresedett mandátumot be kívánják tölteni. A listán a következő legtöbb szavazatott kapott jelölt Jakab Sándorné, a CÖCE jelöltje, meg fogják keresni a mandátum betöltésének ügyében.

*További hozzászólás nem hangzott el.*

Petrovics Sándor elnökaz ülést bezárja.

K.m.f.

 Petrovics Sándor Kállai Dezsőné

 elnök jegyzőkönyv-hitelesítő